KÖZÚTI JÁRMŰVEZETÉS DÍJTÁBLÁZAT

Tájékoztató képzőszervek részére a 2026. évi közúti vizsgadíjak változásáról
Változnak a vizsgadíjak a 2026. július 17-étől kezdeményezett közúti vizsgák, illetve az utánképzéssel kapcsolatos ügyek tekintetében. A 2026 júliusától érvényes díjak érintik a közúti terület járművezetői vizsgáit a közúti közlekedési szakember vizsgákat (szaktanfolyami vizsgák), illetve az utánképzéshez kapcsolódó díjakat is.

1. Vizsgára jelentkezés
•    A közúti vizsgákra jelentkezés továbbra is a képzőszervek révén történik, ezért kérjük a vizsgázókat, hogy vizsgaigényüket a képzőszervek részére jelezzék.
•    A számítógépes elméleti pótvizsgára történő, vizsgázó általi közvetlen jelentkezés lehetősége változatlan.
•    Az utánképzésre történő jelentkezés továbbra is ügyfélkapun keresztül (https://ekapu.kavk.hu/Beleptetes/Utankepzes), vagy a Vizsgaközpont ügyfélszolgálatain (https://vizsgakozpont.hu/kapcsolat/kozuti-ugyfelszolgalatok) történik, személyes megjelenéssel.

2. Díjak megfizetése
A díjak megfizetésére az eddigiekben megszokottak szerint van lehetőség.
•    Képzőszervek esetében gyűjtőszámlára történő banki átutalással, illetve a szakrendszeren keresztül elektronikus bankkártyás (VPOS) fizetéssel.
•    Természetes személyek számára ügykörtől függően: 
     -> Online ügyintézés során az ügyfél az utánképzés feltárási és/vagy program díját internetes bankkártyás fizetéssel vagy banki átutalással egyenlítheti ki. 
     -> Személyes ügyintézés során az ügyfél a kategóriás és szaktanfolyami számítógépes elméleti pótvizsga, valamint az utánképzés feltárási és/vagy program díját bankkártyás fizetéssel a Vizsgaközpont ügyfélszolgálatain, vagy az ügyintézés során kapott készpénzátutalási megbízási nyomtatvány befizetésével (sárga csekk), vagy banki átutalással egyenlítheti ki.

3. A díj összege
A vizsgadíj összegét a vizsgára, utánképzésre történő jelentkezés időpontja és az érvényes visszaigazolás dátuma határozza meg. Felhívjuk figyelmüket, hogy az átutalással, illetve a készpénzátutalási megbízással teljesített befizetés nem jár automatikus vizsgaidőpont foglalással, vagy jelentkezéssel a feltárásra/programra. 
a) Közúti járművezetői vizsgák
A vizsgadíj összegét a képzőszerv általi vizsgaidőpont foglalás és az érvényes visszaigazolás dátuma határozza meg. Amennyiben a vizsgaidőpont foglalás 2026. július 17-én, vagy ezt követően történik, már a 2026. júliusától érvényes vizsgadíjakat kell megfizetni.
b) Szaktanfolyami vizsgák
A vizsgadíj összegét a képzőszerv általi vizsgaidőpont foglalás és az érvényes visszaigazolás dátuma határozza meg (időpontfoglalásos vizsgák). Amennyiben a vizsgaidőpont foglalása 2026. július 17-én, vagy ezt követően történik, már a 2026 júliusától érvényes vizsgadíjat kell megfizetni.
Amennyiben a vizsgák vizsgajelentő beküldésével kerülnek benyújtásra, a vizsgajelentő beküldésének napja az irányadó, ha a vizsgajelentésben foglaltak elfogadásra és visszaigazolásra kerültek (előjegyzéses vizsgák). Abban az esetben, ha a szabályosan benyújtott vizsgajelentő beküldése 2026. július 17-én, vagy ezt követően történik, már a 2026 júliusától érvényes vizsgadíjat kell alkalmazni és megfizetni.
c) Közúti járművezető utánképzés
Az utánképzés díját az online felületen történő időpont foglalás és annak érvényes visszaigazolása határozza meg. Amennyiben az időpont lefoglalása 2026. július 17-én, vagy ezt követően történik, már a 2026 júliusától érvényes díjat kell megfizetni.
Utánképzési feltárásra, illetve programra történő személyes jelentkezés esetén az utánképzés feltárási időpontjának lefoglalási és visszaigazolási napja, utánképzési program esetén pedig az utánképzési programra történő jelentkezés időpontja az irányadó. Amennyiben a kapcsolódó díjak 2026. július 17-én, vagy ezt követően kerülnek megfizetésre vagy igazolásra, akkor már a 2026 júliusától érvényes díjat kell megfizetni.


4. Felhívás a képzőszervek tájékoztatási kötelezettségére vonatkozóan
Kérjük a képzőszerveket, hogy a közúti járművezetők és a közúti közlekedési szakemberek képzésének és vizsgáztatásának általános szabályairól szóló 179/2011. (IX. 2.) Korm. rendelet 5/A. §-nak felhatalmazása alapján, a KAV Közlekedési Alkalmassági és Vizsgaközpont Nonprofit Korlátolt Felelősségű Társaság által kiadott, Közúti járművezetői és közúti közlekedési szakember vizsgaszabályzatában foglaltak szerint módosítsák az írásos tájékoztatóik tartalmát és teljesítsék tájékoztatási kötelezettségüket a vizsgázók felé!

4 ELMELETIVIZSGAK

Dijtétel megnevezése Dijtétel 6sszege
Az elméleti irasbeli és szébeli vizsga vizsgatargyanként 12300 Ft
Szamitégépes elméleti vizsga vizsgatargyanként (B kategéria és annak potvizsgaja) 5100 Ft

Szamitégépes elméleti vizsga vizsgatargyanként (minden egyéb kategéria) 12700 Ft

~ GYAKORLATI VIZSGAK

Sorszam Dijtétel megnevezése Dijtétel 6sszege

59 Rutinvizsga kategérianként 11700 Ft
6. Jarmlikezelési vizsga 10900 Ft
7. Jarm(ikezelési vizsga (AM) 8700 Ft
9.a Forgalmi vizsga (AM, T) 8700 Ft
9.b Forgalmi vizsga (B kategéria és annak pétvizsgaja) 12200 Ft
9.c Forgalmi vizsga (D) 33600 Ft
9.d Forgalmi vizsga (TR) 21400 Ft
9.e Forgalmi vizsga (9.a. - 9.d. pontok kivételével minden egyéb esetben) 29000 Ft





